Source: https://ispis.sk/judikatura/KSKE/8CoP338/2012
Timestamp: 2020-04-09 20:32:35+00:00
Document Index: 4109646

Matched Legal Cases: ['súd ', 'súd ', 'Súd ', '§ 103', '§ 211', '§ 57', 'súd ', '§ 218']

KSKE 8 CoP 338/2012 - iSpis
iSpis Judikatúra – KSKE 8 CoP 338/2012
KS v Košiciach, dátum 25.09.2012, sp.zn. KSKE 8 CoP 338/2012
OSKE2 27P198/2010
Súd: Krajský súd Košice Spisová značka: 8CoP/338/2012 Identifikačné číslo súdneho spisu: 7210212892 Dátum vydania rozhodnutia: 26. 09. 2012 Meno a priezvisko sudcu, VSÚ: JUDr. Diana Solčányová ECLI: ECLI:SK:KSKE:2012:7210212892.1
Uznesenie Krajský súd v Košiciach vo veci starostlivosti súdu o maloletého G. I. nar. X.X.XXXX zastúpeného kolíznym opatrovníkom Úradom práce, sociálnych vecí a rodiny v Košiciach dieťaťa rodičov S. L.Ľ. nar. X.X.XXXX bývajúcej v O. na O. ulici č. XX právne zastúpenej Centrom právnej pomoci so sídlom v Košiciach na Moyzesovej ulici č. 18 a Y. I. nar. X.XX.XXXX občana Rumunskej republiky toho času bývajúceho vo Q.Ľ. W. XX L. H., M. XJY.Z., M., D. v konaní o úpravu výkonu rodičovských práv a povinností a udelenie súhlasu matke na podanie žiadosti o zmenu priezviska maloletého o odvolaní otca proti rozsudku Okresného súdu Košice II z 12.10.2011 č.k. 27P 198/2010-134 takto
Súd prvého stupňa rozsudkom z 12.10.2011 č.k. 27P 198/2010-134 zveril maloletého G. I. nar. X.X.XXXX do osobnej starostlivosti matky a otcovi určil výživné vo výške 30% zo sumy životného minima na nezaopatrené neplnoleté dieťa od 1.5.2010 do budúcna, ktoré je povinný prispievať vždy do 15. dňa v mesiaci matke maloletého. Zastavil konanie o úprave styku otca s maloletým. O dlžnom výživnom 459,28 € za obdobie od 1.5.2010 do 31.10.2011 rozhodol tak, že otec je povinný ho uhradiť matke maloletého do troch dní od právoplatnosti rozsudku. Udelil súhlas matke na podanie žiadosti na zmenu priezviska maloletého G. I. na priezvisko L.. O trovách konania rozhodol tak, že žiaden z účastníkov nemá právo na ich náhradu.
Proti tomuto rozsudku podal 10.2.2012 na pošte odvolanie otec maloletého, a to proti výroku o určení výživného.
Pri skúmaní podmienok odvolacieho konania (§ 103 O.s.p. a § 211 ods. 2 O.s.p.) bolo nepochybne zistené, že rozsudok, proti ktorému bolo podané odvolanie, bol otcovi doručený 5.1.2012 (č.l. 167) . Pätnásťdňová lehota na podanie odvolania mu začala plynúť na základe vyššie citovaného zákonného ustanovenia (§ 57 O.s.p.) 6.1.2012 a uplynula 20.1.2012 (piatok) . Pretože otec maloletého podal odvolanie na pošte 10.2.2012, teda po uplynutí zákonom určenej lehoty, odvolací súd ho ako oneskorene podané podľa § 218 ods. 1 písm. a) O.s.p. odmietol bez preskúmania vecnej správnosti napadnutého rozsudku vrátane konania, ktoré mu predchádzalo.